《过浯州寄同年董节判硕通》
元代·李士瞻

大科贤士浯州判，素节清风满画川。款段总随沙草瘦，甘棠只许后人传。

往时同忝三场约，为子今留万里船。但使姓名通帐下，敢劳骑马到江边。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。